**Žiadosť o vysvetľovanie č. 3.**

**Otázka č. 1**

1. Jedná sa o užsiu súťaž, alebo verejnú súťaž? V zadaní sa viac krát uvádza postup užšej súťaže.

***Odpoveď č. 1***

*Áno, jedná sa o užšiu súťaž.*

**Otázka č. 2**

1. V oznámení o vyhlásení verejného obstarávania bola zverejnená predpokladá hodnota zákazky vo výške 3 376 000,00 EUR bez DPH. Avšak súťažných podkladoch sa  požaduje oceniť okrem vytvorenia diela aj paušálne služby, ale hlavne objednávkové služby v hodnote 3000 + 3000 človekodní.  Zohľadnil verejný obstarávateľ aj desaťročnú SLA (pri uplatnení opcie na ďalších 60 mesiacov)? Zároveň požadujeme, aby verejný obstarávateľ určil, či drobná zmena, ktorú definuje v SLA ako zmenu, v rozsahu max 3 človekodni je potrebné zahrnúť do rozsahu 3000+3000, alebo tieto drobné zmeny sa nebudú považovať za zmeny v určenom rozsahu človekodní?

***Odpoveď č. 2***

*ÁNO - verejný obstarávateľ zohľadnil 10 ročnú SLA 60 mesiacov + opcia 60 mesiacov.*

*Drobná zmena v rozsahu max 3 človekodní je súčasťou rozsahu 3000 + 3000 človekodní.*

**Otázka č. 3**

3.      V požiadavkách na Kľúčového experta č. 3 - Hlavný architekt, je neobvyklá kombinácia 3 certifikácií: IT TOGAF, Archimate 2 a SOA architect. Prosíme o zváženie nutnosti kombinácie všetkých 3 certifikácii, ktorá je neobvyklá a odstránenie požiadavky o SOA architect certifikáciu, nakoľko architektúra orientovaná na SOA je framework, ktorý zastrešuje veľmi široký rámec, a jeho využitie považujeme v konkrétnom prípade za irelevantné. V prípade, že verejný obstarávateľ trvá na tomto certifikáte žiadame uviesť konkrétne ekvivalenty, ktorými je možné tento certifikát nahradiť.

***Odpoveď č. 3***

 *Verejný obstarávateľ má za to, že požiadavky na experta č.3 sú v súlade s opisom predmetu zákazky a je potrebná jeho kvalifikácia tak, ako je napísaná v súťažných podkladoch.*

*Ako ekvivalent môže uchádzač predložiť napríklad:*

* *Certified SOA Professional*
* *Oracle SOA Suite 12c Certified Implementation Specialist*
* *IBM Certified SOA Solution Designer*

**Otázka č. 4**

4.      V bode 3.1 časti *Minimálna požadovaná úroveň štandardov* má uchádzač preukázať splnenie podmienok účasti referenciou 1: Jeden projekt so súhrnnou hodnotou minimálne 800 000 EUR bez DPH, ktorého predmetom bolo vytvorenie alebo rozšírenie informačného systému, ktorý slúži na evidenciu, konsolidáciu a spracovanie údajov od interných a externých používateľov v minimálnom počte 10.000 stotožnených/identifikovaných používateľov a slúži na podporu spracovania procesov zberu, a diseminácie údajov od externých subjektov a je riadená metadátami, pričom tento systém je navrhnutý ako vysoko dostupný a zvláda obslúžiť 10 000 súčasných používateľov v jednom okamihu s dobou odozvy do 3 sekúnd. Dostupnosť informačného systému je potrebné preukázať výsledkami performance testov. Požiadavka na doloženie výsledkov performance testov je vágna. Čo je myslené pojmom súčasní používatelia? Navrhujeme požiadavku na performance testy vypustiť.

***Odpoveď č. 4***

*Pojmom súčasní používatelia sa jedná o súčasne pripojených používateľov paralelne pracujúcich s informačným systémom.*

**Otázka č. 5**

5.      V požiadavkách na Kľúčového experta č. 9 - IT analytik pre oblasť cloudu je certifikát CompTIA Cloud Essentials+. Je to zriedkavý certifikát a pre realizáciu diela irelevantný. Dôležitejšia pri dodávke Diela je referencia na 1 informačný systém nasadený vo vládnom cloude. Preto navrhujeme odstrániť požiadavku na certifikáciu CompTIA Cloud Essentials+.

***Odpoveď č. 5***

*Verejný obstarávateľ považuje predmetný certifikát pre projekt za relevantný. Uchádzač môže predložiť ekvivalent daného certifikátu tak ako je napísané v súťažných podkladoch v požiadavkách na kľúčového experta č.9.*

**Otázka č. 6**

6.      Na strane 61 sa nachádza kapitola, ktorá vymenúva prílohy ktoré sú neoddeliteľnou súčasťou Opisu PZ (Príloha č. 1 – Štúdia uskutočniteľnosti, Príloha č. 2 – Integračné manuály, Príloha č. 3 – Popis procesov ePN, Príloha č. 4 – Technický návrh riešenia, Príloha č. 5 – Minimálny obsah a rozsah požiadavky pre SLA). Vo zverejnených podkladoch sa však tieto prílohy nenachádzajú (okrem Prílohy č.1, ktorá je dostupná cez odkaz v podkladoch). Kde sa tieto prílohy nachádzajú a ako ich môžeme získať?

***Odpoveď č. 6***

***Príloha č.2- Integračné manuály*** *- obstarávateľ  poskytne úspešnému uchádzačovi po vyhodnotení ponúk alebo na základe NDA*

***Príloha č.3 –Popis procesov ePN*** *– prikladáme*

***Príloha č.4 Technický návrh riešenia****- prikladáme*

*Ako je uvedené v súťažných podkladoch na str. 62, jedná sa o samostatný dokument k technickému návrhu riešenia elektronizácie procesov práceneschopnosti 1 fáza.*

*V špecifikácií diela ePN na str.23 je hneď  úvode  uvedené, že NCZI sa v rámci realizovania projektu rozhodlo realizovať elektronizáciu práceneschopností v 2. fázach. 1. fáza realizácie nie je predmetom verejného obstarávania.*

*Predmetom verejného obstarávania je realizácia elektronizácie dávok nemocenského poistenia ošetrovné, materské a vyrovnávacia dávka v rozsahu ako je uvedená v projekte.*

*Predmetom verejného obstarávania nie je 1. fáza elektronizácie procesov práceneschopností a vytvorenie nového Registra vzťahov osôb a iných organizácií. Z dôvodu komplexnosti popisu realizovaného projektu sú nižšie v texte uvádzané aj skutočnosti k elektronizácií procesu práceneschopností, ktoré sú implementované v 1. fáze. V požiadavkách na dodanie predmetu zákazky sú uvádzané požiadavky pre elektronizáciu procesov práceneschopností, ktoré neboli predmetom 1. fázy.*

***Príloha č.5*** *–v súťažných podkladoch začína na str.62*

**Otázka č. 7**

7.      Na strane 34 sa pri výpočte komponentov systému eDávka odkazuje na kapitoly začínajúce 5. a subkapitoly 5.1.4-14, takéto číslovanie však dokumente absentuje. Kde sa uvedené popisy nachádzajú?

***Odpoveď č. 7***

*Ide o formálne pochybenie v číslovaní - označenie 5.1.4 – 14 ma byť IX-XIV*

**Otázka č. 8**

8.      Požiadavka V24 predpokladá monitoring SLA parametrov zasielaním do META IS. Disponuje obstarávateľ funkčnou integráciou na tento IS, ktorú možno využiť, alebo je potrebné túto integráciu dodať v rámci diela?

***Odpoveď č. 8***

*Požiadavka predstavuje aj monitorovanie SLA parametrov dodaného diela priamo na prevádzke, tak aby boli vyhodnocované online 24/7, pričom sa nejedná o integráciu do META IS.*

**Otázka č. 9**

9.      Pacient má byť schopný potvrdiť alebo zrušiť žiadosť o PN cez aplikáciu Moje zdravie (strana 30), ktorá dnes neobsahuje žiadnu identifikáciu osoby/pacienta. Požiadavka F13 špecifikuje že sa požaduje návrh a implementácia služieb na prepojenie identity (eID) s mobilným zariadením. Takéto riešenie je duplicitné voči mID, ktoré pripravuje MiRRI. Trvá obstarávateľ na tom, že súčasťou cenovej ponuky má byť aj návrh a implementácia takéhoto riešenia? Ak áno, je nutné implementovať služby prepojenia do existujúcej aplikácie jej rozšírením? Ak áno, vie obstarávateľ poskytnúť bližšie informácie o existujúcich aplikáciách pre obe platformy (iOS/Android)? Napríklad zverejniť zdrojový kód, prípadne doplniť informácie o jazykoch, využitých SDK atď.

***Odpoveď č. 9***

*Áno, súčasťou cenovej ponuky je aj návrh a implementácia rozhrania na prepojenie identity služieb pre pripojenie občana cez mobilnú aplikáciu Moje eZdravie vrátane návrhu identifikácie pacienta a prepojenia identity pacienta a konkrétne mobilné zariadenie, ktoré umožní prístup k vybraným službám NZIS pre procesy ePN, minimálne potvrdenie požiadavky na nárokovú dávku. Súčasťou návrhu je aj popis procesu pre prepojenie identity osoby a konkrétneho mobilného zariadenia. Rozšírenie aplikácie Moje eZdravie nie je v predmete realizácie diela.*

**Otázka č. 10**

10.  Je súčasťou zadania aj implementácia služieb pre potvrdenie alebo zrušenie žiadosti cez mobilnú aplikáciu? Táto funkčnosť sa explicitne v požiadavkách nenachádza, ale je spomenutá v úvode (strana 30).

***Odpoveď č. 10***

*Áno súčasťou zadania je aj implementácia služieb pre potvrdenie alebo zrušenie žiadosti cez mobilnú aplikáciu*

**Otázka č. 11**

11.  Požaduje sa vybudovanie infraštruktúry na bare-metal serveroch (A3), v prípade, že vládny cloud nebude disponovať  podporou princípov, ktoré sú definované v požiadavke A2. Kto rozhodne o tom a na základe akých podkladov, či vládny cloud spĺňa alebo nespĺňa uvedené požiadavky a kedy to bude oznámené uchádzačovi/dodávateľovi? Aká je presná špecifikácia serverov, ktoré obstarávateľ poskytne, ak bude potrebné? Akú platformu hypervízora, či kontajnerov vie poskytnúť obstarávateľ?

***Odpoveď č. 11***

*Princípy v požiadavke A2 sú všeobecné princípy súvisiace s nasadením riešenia a nesúvisia s prevádzkou aplikácie v cloude. Presná špecifikácia serverov by mala byť súčasťou návrhu riešenia realizácie diela. Pri návrhu treba uvažovať s existujúcou úrovňou IaaS služieb, ktorú vládny cloud aktuálne poskytuje a ktoré sú definované v oficiálnom katalógu služieb.*

**Otázka č. 12**

12.  Požaduje sa integrácia na systémy Ministerstva vnútra pre vzájomnú výmenu dát (F10). O aké dáta má ísť? Existuje na strane MVSR rozhranie na ktoré sa bude integrovať? Alebo ide iba o sprístupnenia rozhraní pre MVSR o CRUD operácie nad registrami ePN?

***Odpoveď č. 12***

*MV SR budú poskytované údaje o jednotlivých dávkach nemocenského zabezpečenia v rámci ich rezortu minimálny rozsah poskytovaných údajov je uvedený v bode IV.Registre. Rozhranie na strane MV SR v súčasnosti neexistuje, bude však vybudované rovnakým spôsobom, ako integrácia so SP.*

**Otázka č. 13**

13.  Požaduje sa integrácia na systémy SP pre vzájomnú výmenu dát (F9). O aké dáta má ísť? Existuje na strane SP rozhranie na ktoré sa bude integrovať? Alebo ide iba o sprístupnenia rozhraní pre SP o CRUD operácie nad registrami ePN?

***Odpoveď č. 13***

*SP budú poskytované údaje o jednotlivých dávkach nemocenského poistenia v rámci ich kompetencií. Minimálny rozsah poskytovaných údajov je uvedený v bode IV.Registre.*

*Rozhranie na strane SP v súčasnosti existuje, pričom jeho popis je uvedený v prílohe č.4.*

**Otázka č. 14**

14.  Ak rozhrania na strane SP/MVSR nebudú v čase realizácie integračných testov existovať, ako bude prebiehať spustenie do prevádzky, resp. akceptácia diela?

***Odpoveď č. 14***

*Dielo bude akceptované s výhradou do doby sprístupnenia integračných rozhraní na strane SP/MVSR*

**Otázka č. 15**

15.  Požaduje sa doplnenie ETL procesov v module SARA. Môžete špecifikovať, v akom jazyku/notácii sa ETL procesy v danom module definujú?

***Odpoveď č. 15***

*Ako je uvedené v súťažných podkladoch, pravidlá pre modul SARA budú poskytnuté víťaznému uchádzačovi.*

**Otázka č. 16**

1. Požiadavka F17 hovorí o 2. fáze avšak harmonogram na strane 60 žiadne fázovanie projektu neobsahuje. O akú fázu sa jedná?

***Odpoveď č. 16***

*Harmonogram na strane 60 popisuje celú Fázu 2 projektu, nakoľko Fáza 1 projektu nie je predmetom verejného obstarávania.*

**Otázka č. 17**

1. Súčasťou dodávky Diela je podľa požiadavky V5 Diela aj vypracovanie Bezpečnostného projektu Systému na ochranu osobných údajov. Nariadenie GDPT, ako ani súčasný zákon o ochrane osobných údajov nepomenúvajú „bezpečnostný projekt“ a preto dokument, ktorý je formálne označený ako „bezpečnostný projekt“ v súčasnosti nie jezákonom definovaný.  Čo konkrétne požaduje verejný obstarávateľ od uchádzača? Môže verejný obstarávateľ prosím zadefinovať presný obsah „Bezpečnostného projektu“?

***Odpoveď č. 17***

*Obstarávateľ zadefinuje obsah Bezpečnostného projektu až s víťazným uchádzačom, nakoľko bude súčasťou realizácie diela.*

**Otázka č. 18**

1. Medzi požiadavkami technickej a odbornej spôsobilosti sa uvádza certifikát ISO/IEC 25000:2014. Vzhľadom na to, že táto norma neobsahuje žiadne certifikačné požiadavky, a teda podľa tejto normy nie je možné vystavovať certifikáty, považujeme túto požiadavku za zbytočnú a žiadame ju odstrániť.  V prípade, ak na nej verejný obstarávateľ trvá prosíme uviesť konkrétne ekvivalenty, ktorými je možné tento doklad nahradiť.

***Odpoveď č. 18***

*Obstarávateľ bude akceptovať ekvivalent certifikátu ISO/IEC 25000:2O14 - ktorým je certifikát ISO/IEC 25001:2014*

**Otázka č. 19**

1. Podľa bodu 6.5 Zmluvy o dielo je Objednávateľ oprávnený kedykoľvek z akéhokoľvek dôvodu alebo aj bez uvedenia dôvodu nariadiť Zhotoviteľovi prerušenie realizácie Diela alebo jeho časti, a to formou písomného oznámenia doručeného Zhotoviteľovi. Doručením oznámenia Zhotoviteľovi nastávajú účinky prerušenia realizácie Diela/jeho časti Zhotoviteľom, ktoré trvá počas doby uvedenej v oznámení Objednávateľa. Objednávateľ je oprávnený dobu trvania prerušenia realizácie Diela/jeho časti jednostranne predĺžiť, nariadiť prerušenie realizácie Diela/jeho časti aj opakovane a/alebo nariadiť prerušenie realizácie Diela/jeho časti aj na dobu neurčitú. V prípade prerušenia realizácie Diela/jeho časti sa lehota na plnenie podľa tejto Zmluvy primerane predĺži dohodou oboch Zmluvných strán, najmenej však o dobu prerušenia. Pre zamedzenie pochybností sa stanovuje, že lehotu na vykonanie Diela alebo jeho častí je možné predĺžiť iba na základe písomného dodatku k tejto Zmluve podpísaného oboma zmluvnými stranami. Počas trvania prerušenia realizácie Diela/jeho časti nevzniká Zhotoviteľovi právo uplatňovať si voči Objednávateľovi akékoľvek nároky z dôvodu takéhoto prerušenia (napr. náhrada škody, náklady spojené s prerušením a pod.) ani právo odstúpiť od tejto Zmluvy z dôvodu prerušenia realizácie Diela alebo jeho časti.
Je teda teoreticky možné, že realizácia Diela sa preruší niekoľkokrát na dobu, ktorá sa nedá odhadnúť. Takéto ustanovenia znemožňujú reálne nacenenie Diela, pretože nie je známa doba maximálnej realizácie Diela a tým pádom ani náklady. Ďalej prípadné prerušenia predstavujú zvýšenie nákladov na strane Zhotoviteľa, ktoré nie je možné nijako ohraničiť, ani odhadnúť. Žiadame zvážiť buď úplné vypustenie, alebo preformulovanie bodu 6.5 tak, aby bolo možné pripraviť cenovú ponuku. Okrem toho, toto ustanovenie je v rozpore s údajom uvedeným v oznámení o vyhlásení verejného obstarávanie, kde verejný obstarávateľ uvádza, že Dielo podľa Opisu PZ vrátane jeho uvedenia do prevádzky, bude zrealizované odo dňa účinnosti zmluvy v mieste plnenia podľa určenia verejného obstarávateľa najneskôr do 30.06.2023, najviac však 20 mesiacov odo dňa nadobudnutia účinnosti Zmluvy, t.z. akékoľvek prerušenie nezakladá oprávnenie Zhotoviteľa na predĺženie termínu realizácie Diela?

***Odpoveď č. 19***

*Tento bod zmluvy je podmienkou v zmluve zo strany poskytovateľa finančných prostriedkov. Obstarávateľ si uvedomuje, že v prípade prerušenia realizácie diela môže hypoteticky dôjsť k nesplneniu podmienky dodania diela – najneskôr do 30. 6. 2023. Obstarávateľ nevie predpokladať dobu trvania procesov VO a zároveň tak definovať rozsah trvania realizácie diela iným spôsobom.*

**Otázka č. 20**

1. Bod 7.1 Zmluvy o dielo - V prípade, že skúšky vykonáva Zhotoviteľ a Objednávateľ nie je prítomný, skúšku nemožno vykonať a podpis Objednávateľa na zápisnici postupom podľa § 555 Obchodného zákonníka nemožno nahradiť; na vykonanie skúšky sa vždy vyžaduje prítomnosť oprávnenej osoby Objednávateľa.
Toto ustanovenie opäť môže viesť k neúmernému predlžovaniu projektu – konkrétne procesu akceptácie a vytvára na strane Zhotoviteľa riziko, ktoré znemožňuje korektné nacenenie Diela. Žiadame vypustenie tohto bodu a ponechanie možnosti štandardného a zákonného postupu podľa OBZ.

***Odpoveď č. 20***

*Tento bod zmluvy je podmienkou v zmluve zo strany poskytovateľa finančných prostriedkov. Obstarávateľ je rovnako limitovaný realizáciou projektu a jeho financovaním do 30. 6. 2023 - čo nezakladá predpoklad neúmerného predlžovania projektu.*

**Otázka č. 21**

1. Podľa bodu 10.13 Zmluvy o dielo sa Zhotoviteľ zaväzuje minimálne po dobu účinnosti tejto Zmluvy zamestnávať \_ osôb so zmenenou pracovnou schopnosťou.
V zmluve nie je určený počet takýchto osôb, pričom podľa zákona sa táto povinnosť vzťahuje len na zamestnávateľa, ktorý zamestnáva najmenej 20 zamestnancov a ak úrad v evidencii uchádzačov o zamestnanie vedie občanov so zdravotným postihnutím v počte, ktorý predstavuje 3,2% z celkového počtu. Napriek tomu, že v oznámení obstarávateľ uvádza, že Obstarávanie je zamerané na sociálne aspekty, túto požiadavku bez určenia konkrétneho počtu zamestnancov a na celé obdobie účinnosti zmluvy považuje za nedôvodnú a navrhujeme ju úplne vypustiť zo zmluvy. Ak na nej verejný obstarávateľ trvá žiadame uviesť, či toto číslo môže doplniť uchádzač a či môže uviesť nulu, nakoľko v podmienkach účasti sa tieto sociálne aspekty nevyžadujú.

***Odpoveď č. 21***

*Požiadavka na dodržanie sociálneho aspektu vychádza zo zákona o VO č. 343/2015 § 10 ods 7. a nie z podmienok účasti definovanom obstarávateľom. Zároveň platí informácia uvedená v Prílohe D Kritériá na hodnotenie ponúk – V prípade, že po vyhodnotení budú viacerí uchádzači na prvom mieste, bude úspešným uchádzačom ten uchádzač, ktorý sa zaviaže, že bude zamestnávať väčší počet osôb so zmenenou pracovnou schopnosťou.*

**Otázka č. 22**

1. Bod 15.6 Zmluvy o dielo určuje povinnosť zhotoviteľovi, aj po skončení zmluvy zabezpečiť súčinnosť objednávateľovi, a to v zásade bez nároku na odmenu (súčinnosť nie je nacenená položka v rozpočte) a bez obmedzenia, nakoľko sa v tomto bode určuje, že pre vylúčenie pochybností sa Zmluvné strany dohodli, že záväzok Zhotoviteľa na poskytnutie súčinnosti podľa tohto bodu Zmluvy trvá aj po zániku tejto Zmluvy, a to až do uplynutia 3 mesiacov, od kedy Objednávateľ zabezpečí nového Zhotoviteľa.Toto ustanovenie znemožňuje nacenenie Diela, keďže teoreticky vytvára povinnosť poskytovať súčinnosť v rozsahu a čase, ktorý nie je jednoznačný.  Žiadame, aby bola súčinnosť – jej trvanie a rozsah presnejšie ohraničená, čo by umožnilo korektne naceniť Dielo.

***Odpoveď č. 22***

*Tento bod zmluvy je podmienkou v zmluve zo strany poskytovateľa finančných prostriedkov.*

*Objednávateľ má v tomto bode za to, že situácia môže hypoteticky nastať v prípade, že zhotoviteľ - víťazný uchádzač, odstúpi od Zmluvy o dielo a nastane doba počas ktorej by mal objednávateľovi poskytnúť súčinnosť do času, kedy nebude známi nový zhotoviteľ. Vzhľadom k krátkosti času na realizáciu diela má obstarávateľ za to, že takáto situácia nenastane, nakoľko by nebolo možné včas zabezpečiť realizáciu projektu do 30. 06. 2023*

**Otázka č. 23**

1. Podľa bodu 4.4. má Objednávateľ právo z akéhokoľvek dôvodu alebo aj bez uvedenia dôvodu nariadiť Poskytovateľovi prerušenie poskytovania Paušálnych služieb, a to formou písomného oznámenia doručeného Poskytovateľovi. Doručením oznámenia Poskytovateľovi nastávajú účinky prerušenia poskytovania Paušálnych služieb Poskytovateľom. Prerušenie poskytovania Paušálnych služieb pominie uplynutím doby uvedenej v oznámení Objednávateľa alebo doručením písomnej výzvy Objednávateľa Poskytovateľovi na pokračovanie v poskytovaní Paušálnych služieb Poskytovateľom, ak sa Zmluvné strany nedohodnú inak. Objednávateľ je oprávnený dobu trvania prerušenia poskytovania Paušálnych služieb jednostranne predĺžiť, nariadiť prerušenie poskytovania Paušálnych služieb aj opakovane a/alebo nariadiť prerušenie poskytovania Paušálnych služieb aj na dobu neurčitú. Pre vylúčenie pochybností, počas trvania prerušenia poskytovania Paušálnych služieb nemá Poskytovateľ nárok na zaplatenie ceny Paušálnych služieb podľa článku 9. tejto Zmluvy a nevzniká mu ani právo uplatňovať si voči Objednávateľovi akékoľvek nároky z dôvodu prerušenia poskytovania Paušálnych služieb (napr. náhrada škody, náklady spojené s prerušením a pod.) ani právo odstúpiť od tejto Zmluvy.
Je teda teoreticky možné, že poskytovanie Paušálnych služieb Diela sa preruší niekoľkokrát na dobu, ktorá sa nedá odhadnúť. Takéto ustanovenia znemožňujú reálne nacenenie Služby. Prípadné prerušenia predstavujú zvýšenie nákladov na strane Poskytovateľa, ktoré nie je možné nijako ohraničiť, ani odhadnúť. Žiadame zvážiť buď úplné vypustenie, alebo preformulovanie bodu 4.4 tak, aby bolo možné pripraviť cenovú ponuku, a to aj s ohľadom na to, že zmluva neustanovuje postup pri prevzatí služieb rozvoja napr. objednaných pred prerušením a nedodaných do prerušenia (služby reálne vykonané, nebudú v dôsledku prerušenia akceptované). Okrem toho zmluva nerieši zodpovednosť za incidenty, resp. problémy, ktoré sa vyskytnú počas takéhoto prerušenia, resp. ktoré sa vyskytnú v čase do doručenia písomného oznámenia o prerušení. Naopak zmluva (podľa nášho názoru nesprávne) určuje zľavu z ceny podľa počtu výskytu problémov a/alebo incidentov, a to bez ohľadu na ich (ne)vyriešenie v určenej lehote. Tiež žiadame, aby verejný obstarávateľ v zmluve jednoznačne určil, či sa doba platnosti SLA o takéto prerušenie predlžuje, alebo platí lehota určená v oznámení 60 mesiacov s opciou na 60 mesiacov, bez ohľadu na reálnu dobu poskytovania služieb prevádzkovej podpory a údržby?

***Odpoveď č. 23***

Objednávateľ trvá na formulácii Zmluvy o podpore prevádzky, údržbe a rozvoji softvérového diela v bode 4.4. tak ako je definovaný.

Doba platnosti SLA je fixne stanovená na 60 mesiacov s opciou na 60 mes. bez ohľadu na reálnu dobu poskytovania služieb prevádzkovej podpory a údržby.

**Otázka č. 24**

1. Podľa bodu 16.9 sa poskytovateľ zaväzuje poskytnúť Objednávateľovi súčinnosť pri príprave legislatívnych noriem a pri komunikačnej podpore zavedenia Systému vo forme pripomienkovania návrhov dokumentov v lehote určenej Objednávateľom, ktorá nemôže byť kratšia ako 5 (päť) pracovných dní, pri odstránení chýb v hardvéri, softvéri tretích strán alebo v komunikačných zariadeniach poskytnúť súčinnosť pri nábehu Systému.
Požadovaná súčinnosť sa bude poskytovať v rámci paušálnych služieb alebo ako služba objednávková? V prípade, že objednávková koľko človekodní z určeného rozsahu predpokladá verejný obstarávateľ na legislatívne zmeny?

***Odpoveď č. 24***

*Požadovaná súčinnosť je súčasťou paušálnych služieb.*